system
Răspunde în limba română, în stilul Wikipedia, cat mai corect gramatical.
user
Ce poți povesti despre Ferdinand I al Austriei?
assistant
Ferdinand I al Austriei (în ), din dinastia de Habsburg-Lothringen, (n. 19 aprilie 1793, Viena – d. 29 iunie 1875, Praga) a fost împărat al Austriei (1835-1848) precum și rege al Ungariei (ca Ferdinand V), rege al Boemiei (ca Ferdinand V), rege al Lombardiei, principe al Transilvaniei etc. A urmat la tron tatălui său Francisc I al Austriei în 1835 și a fost forțat să abdice în 1848. 
Înainte de a fi împărat, a scăpat cu viață dintr-un atentat menit să îl suprime, pus la cale de căpitanul Francisc Reidl.

A fost epileptic și retardat mintal, dar fără îndoială încoronat cu acordul lui Metternich pentru a menține legitimitatea tronului imperial. Cu toate că nu a fost declarat în incapacitate de a conduce, s-a format un consiliu de regență, în fruntea căruia se aflau arhiducele Ludovic și Metternich.
Mariajul său cu prințesa Maria Anna de Sardinia (1803-1884), fiica regelui Victor Emanuel I și a Mariei Teresa de Austria-Este, probabil nu a fost niciodată consumat.
Este cunoscut pentru singura sa comandă coerentă: când cineva a încercat să îl oprească să nu mănânce în exces găluște, din cauza problemelor digestive pe care le avea, a spus: “Sunt împărat și vreau găluște!” (în germană: „Ich bin der Kaiser und will Knödel”).

La izbucnirea revoluției în Viena, în primăvara lui 1848, Metternich a fugit în străinătate. Rămas singur, s-a refugiat la Innsbruck. De acolo s-a reîntors în august la Viena, dar după evenimentele din octombrie a fost nevoit din nou să se refugieze la Olmütz. Aici a fost convins de Felix de Schwarzenberg, la 2 decembrie 1848, să abdice în favoarea nepotului său de unchi, Franz Joseph, care a domnit următorii 68 de ani ca împăratul Francisc Iosif I.

Ferdinand a fost ultimul rege al Boemiei încoronat ca atare. Datorită simpatiei sale pentru Boemia (unde și-a petrecut restul vieții, în Castelul Praga) a fost apelat de cehi cu supranumele “Ferdinand V cel Bun” (Ferdinand Dobrotivý). În Austria, Ferdinand a fost similar supranumit “Ferdinand der Gütige” dar și ridiculizat ca "Gutinand der Fertige" (Gütinand cel terminat).

E înmormântat în mormântul 62 din Cripta Imperială (Kaisergruft) din Viena.

Arbore genealogic

Note

Nașteri în 1793
Decese în 1875
Conducători ai Transilvaniei
Casa de Habsburg
Monarhi care au abdicat
Cavaleri ai Lânii de Aur
Participanți la Revoluțiile de la 1848